kardosdrur/scandi-wiki huggingface dataset:
Trite auricoma

Trite auricoma, almindeligt kendt som gyldenbrun springedderkop, er en edderkoppeart, der blev opdaget af Arthur Urquhart i 1885, som lever på New Zealand. I 1886 indgår Trite auricoma i slægten Trite og bliver en del af familien springedderkopper. Ingen underarter findes oplistet.

Andre navne 
 Attus adustus, 1893
 Attus kirki, 1893
 Attus suffuscus, 1893
 Trite vafra, 1889
 Plexippus capillatus, 1889
 Attus auricomus, 1885

Referencer 

Edderkopper
Admiralgade

Admiralgade er en gade i Indre By i København, der går fra Fortunstræde til Holmens Kanal. Ved sydenden af gaden ved Holmens Kanal ligger Holmens Kirke, mens Nikolaj Kunsthal (tidligere Sankt Nikolaj Kirke) ligger ved nordenden. Indimellem de to ligger Boldhus Teatret i Admiralgade nr. 26.

Gadens navn stammer fra Admiralgården, der i årene 1565-1596 lå på hjørnet Admiralgade og Dybensgade, og hvor chefen for orlogsflåden og skibsværftet på Bremerholm boede.

I ungdomsromanen Danskere fra 1896 lader forfatteren Johannes V. Jensen sin hovedperson flytte ind hos "Uhr- og Instrumentmager Nielsen" i Admiralgade, og om tårnet til Sankt Nikolaj Kirke hedder i romanen: "Nikolai Taarn viste sig at være et snavset rødt Taarn.

Eksterne henvisninger 

 Admiralgade hos Selskabet for Københavns historie 
 Admiralgade på Indenforvoldene.dk

Noter 

Gader i Indre By (København)
Robert Cray

Robert Cray (født 1. august 1953 i Colombus, Georgia) er en amerikansk bluesguitarist og sanger. 

Cray blev optaget i Blues Hall of Fame i 2011, og har modtaget fem Grammy Awards. Han har været leder af bandet Robert Cray Band og har desuden en anerkendt solokarriere.

Grammy awards 
 1999: Best Contemporary Blues Album for Take Your Shoes Off – Robert Cray Band.
 1996: Best Rock Instrumental Performance for SRV Shuffle – delt med Art Neville, B.B. King, Bonnie Raitt, Buddy Guy, Dr. John, Eric Clapton og Jimmie Vaughan.
 1988: Best Contemporary Blues Recording for Don't Be Afraid Of The Dark – Robert Cray Band.
 1987: Best Contemporary Blues Recording for Strong Persuader – Robert Cray Band.
 1986: Best Traditional Blues Recording for Showdown! – delt med Albert Collins og Johnny Copeland.

Diskografi

Album

Opsamlings- og livealbum 
 In Concert – live album – 1999
 Heavy Picks – The Robert Cray Band Collection – 1999 – U.S. Top Blues Albums #9
 The Best Of Robert Cray edition of 20th Century Masters / The Millennium Collection - 2002 - U.S. Top Blues Albums #11

Singler

Referencer

Eksterne henvisninger 

 
 
 
 Review of Time Will Tell 

Guitarister fra USA
Sangere fra USA
Sangskrivere fra USA
Modtagere af Grammy Award
Gørslev

Gørslev er en landsby på Midtsjælland med . Landsbyen er beliggende 14 km øst for Ringsted og 18 km vest for Køge. Byen er beliggende i Køge Kommune i Region Sjælland. Den tilhører sognet Gørslev Sogn og Gørslev Kirke ligger i landsbyen. Byen er hjemsted for Gørslev Børnehus, Gørslev Forsamlingshus og Gørslev Idrætsforening.(Tidligere Gørslev skole). Også KFUM-Spejderne har en hytte i Gørslev, der huser Sølvbæk gruppe.

Byen har tidligere haft både kro (opført 1875) og stationsbygning (opført 1916); begge er i dag ombygget til private boliger.

Kilder 

Byer i Køge Kommune
Byer og bydele med genforeningssten
Antonigade

Antonigade er en gade i Indre By i København.

I middelalderen hed gaden Lille Pilestræde men senere fik den navnet Antonistræde efter to bebyggede parceller der lå omtrent hvor hjørneejendommen Silkegade 6-8 ligger i dag (Bikuben). Disse parceller tilhørte frem til reformationen i 1536 antonitterklostret i Præstø, en aflægger af Mårkær Kloster.

Da gaden blev udvidet i 1800-tallet fik den sit nuværende navn. I 1800-tallet boede der drejere og børstenbindere i gaden. Antonigade nr. 3 og 7 er begge opført før 1712 men er senere ombyggede. Stadsarkitekt Hans Wright (1854–1925) tegnede en politistation, der holdt til i nr. 11 indtil 1990-1991, hvorefter bygningen blev ombygget til kontorer.

Eksterne henvisninger 

 Jens Fleischer: København. Kulturhistorisk opslagsbog med turforslag 
 Antonigade hos indenforvoldene.dk

Noter 

Gader i Indre By (København)
Dombås

Dombås er en norsk stationsby ved jernbanen Dovrebanen (Oslo-Trondheim) og Europavej E6 inden for Dovre kommune, Innlandet fylke, beliggende ved Dovrefjell cirka 210 kilometer syd for Trondheim. Stedet er servicecentrum for øvre del af Gudbrandsdalen og turistcentrum, særligt skisport. I Dombås begynder også jernbanestrækningen Raumabanen.

Eksterne kilder/henvisninger 

Dovre
Byer i Innlandet
Gustav Albrecht af Sayn-Wittgenstein-Berleburg

Prins Gustav Albrecht til Sayn-Wittgenstein-Berleburg (; 28. februar 1907 - 1944 (officielt erklæret død 29. november 1969) var en tysk prins, der var familieoverhoved for fyrstehuset Sayn-Wittgenstein-Berleburg.

Biografi 

Prins Gustav Albrecht blev født den 28. februar 1907 i Berleburg i Tyskland som den ældste søn af prins Richard, 4. Fyrste af Sayn-Wittgenstein-Berleburg (1882-1925) i hans ægteskab med prinsesse Madeleine af Löwenstein-Wertheim-Freudenberg. 

Hans far var fyrste af det mediatiserede tyske fyrstendømme Sayn-Wittgenstein-Berleburg. Han mistede dog sin titel, da monarkiet blev afskaffet i Tyskland ved Novemberrevolutionen i 1918. Uofficielt fortsatte brugen af fyrstetitlen dog, også efter 1918.

Prins Gustav Albrechts far døde den 25. april 1925 som følge af et trafikuheld, hvorefter Gustav Albrecht blev familieoverhoved.

Prins Gustav Albrecht blev under Anden Verdenskrig meldt savnet under krigstjeneste i Rusland i sommeren 1944. Han blev dog først officielt erklæret død den 29. november 1969, hvorefter hans søn Richard også juridisk blev familieoverhoved, uden dog af den grund at gøre brug af titlen som fyrste.

Ægteskab 
Prins Gustav Albrecht giftede sig den 26. januar 1934 i Björnlunda i Sverige med den  svenske grevinde Margareta Fouché d'Otrante, datter af den 6. Hertug d'Otrante.

Børn

Se også 
 Kongelige og fyrstelige titler

Litteratur

Eksterne henvisninger 
 Det Wittgenstein-Berleburg'sche Rentkammer's hjemmeside 

Huset Sayn-Wittgenstein
Fyrster fra Tyskland
Personer fra Hessen
Tyskere i 1900-tallet
Dronningens Tværgade

Dronningens Tværgade er en gade i Indre By i København. Den går fra Bredgade og krydser Store Kongensgade, Borgergade og Adelgade før den munder ud i Kronprinsessegade ved Kongens Have.

Ligesom en del af de andre gader i området var gaden en del af planerne for det nye København, der efter nedlæggelsen at den gamle Østervold i 1647 blev anlagt med lange lige gader vinkelrette på hverandre. Gaden er opkaldt efter kong Frederik 3.s dronning Sophie Amalie.

Udvalgte bygninger 
Dronningens Tværgade nr. 1-3 ligger på hjørnet af Bredgade og har også adressen Bredgade 37. Bygningen huser Hotel Phoenix Copenhagen og blev opført i 1897.

Dronningens Tværgade ligger på den modsatte hjørne ved Bredgade og har også adresse til denne. Her ligger Moltkes Palæ, der blev tegnet af Ernst Brandenburger og opført i begyndelsen af 1700-tallet.

I Dronningens Tværgade nr. 23–45 ligger boligområdet Dronningegården, der blev opført fra 1943 til 1958 efter tegninger af Kay Fisker, C.F. Møller og Svenn Eske Kristensen.

Noter 

Gader i Indre By (København)
Ny Harløse

Ny Harløse er en by i Nordsjælland med , beliggende 17 km nordøst for Frederikssund, 18 km sydvest for Frederiksværk og 6 km vest for Hillerød (kun 2 km vest for omfartsvejen rute 16). Byen hører til Hillerød Kommune og ligger i Region Hovedstaden.

Ny Harløse ligger 1½ km nordøst for den gamle landsby Harløse. Byen hører til Tjæreby Sogn. Tjæreby Kirke ligger i landsbyen Tjæreby 1 km nord for Ny Harløse.

Faciliteter 
Harløse Skole er en specialskole for normaltbegavede elever med autisme og tilgrænsende diagnoser. Den ligger 1 km øst for Ny Harløse og har 89 elever.

Harløse Forsamlingshus ligger i byen. Det har 4 sale med en samlet kapacitet på 140 personer.

Harløse Lokalråd repræsenterer borgerne i Gl. Harløse, Ny Harløse, Harløse overdrev, Klostervang, Æbelholtsvang, Tjæreby, Æbelholtsdam samt Freersvang.

Historie

Jernbanen 
1 km øst for landsbyen Harløse blev der i 1897 åbnet en station på Hillerød-Frederiksværk Jernbane. I 1898 beskrives Harløse ganske kort således: "Haarløse med Skole (i Herlev Sogn);" ½ km nord for stationen opstod Ny Harløse: Allerede i banens tid kom her en lille bebyggelse omkring mejeriet og skolen, men i 1927 blev stationen nedrykket til trinbræt. 1. oktober 1924 var Gl. Harløse trinbræt oprettet knap 1 km syd for den gamle landsby.

Begge trinbrætter blev nedlagt i 1950, da Frederiksværkbanen mellem Hillerød og Skævinge blev omlagt til den nuværende sydligere linjeføring over Brødeskov og Gørløse. Stationsbygningen, der stadig er ensomt beliggende, er bevaret på Nebbegårdsvej 1.

Noter

Eksterne kilder/henvisninger 
 EVP (Erik V. Pedersen): HFHJ - stationer. – med billeder af Harløse Station
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Hillerød Kommune
Dovrefjell

Dovrefjell er et norsk fjeldparti, hvis højeste punkt Snøhetta er 2.286 meter over havet. Over Dovres fjeldvidder går jernbanelinjen Dovrebanen fra Oslo til Trondheim sammen med Europavej 6 mellem Trelleborg i Sverige og Kirkenes. Stationsbyen og turistcentret Dombås ligger ved E6 på den sydlige side af Dovrefjell. Mod nord kløves fjeldpartiet af Drivdalen.

2002 blev Dovre nationalpark betydeligt udvidet ved dannelsen af Dovrefjell-Sunndalsfjella nationalpark. Området beskyttes for at bevare naturen og det rige plante- og dyreliv. Den vestlige del karakteriseres af stejle bjerge med Snøhetta som det højeste punkt. I øst er fjeldgrunden kalkrig og her findes Nordeuropas rigeste plantebjerg med usædvanlige arter som norsk malurt og dovrevalmue. Moskusokser og rensdyr er også et af Dovrefjells kendetegn. Der forekommer omfattende brydning af skifer og en guldmine fandtes indtil slutningen af 1700-tallet .

Eksterne henvisninger 

Dovre
Innlandets geografi
Gamla bankhuset

Gamla bankhuset i Umeå er en gul toetagers stenbygning i nyrenæssancestil opført i 1877 på Storgatan 34, ved Tegsbrons nordlige bastion. På grund af bygningens afrundede hjørner har den fået øgenavnet Smörasken (smøræsken).

Bygningen 
Bygningen er opført i sten i tidstypisk nyrenæssancestil efter en tegning fra 1877 af Axel Cederberg fra Väg- och vattenbyggnadskåren. Cederberg var på dette tidspunkt byens tekniske rådgiver. Byggningen har to etager og gul farve. Oprindelig lå banklokalet og arbejdslokalet i den nedre etage og den øverste etage var til for bankdirektøren, og den havde en større lejlighed med seks værelser samt et ungkarlekammer.

Historie 
Bygningen var Westerbottens enskilda banks første bankfilial. Efter stadsbranden i Umeå i 1888 åbnede muligheden for at bygge en ny bankfilial som lå mere centralt og havde en bedre representativt placering. I 1894 flyttede banken virksomheden til den nye bankfilial, den nuværende Handelsbank ved Rådhusparkens østlige side. Den gamle bankfilial måtte i stedet fungere som lejebolig et stykke tid fremover. Bygningen har gennem årene huset foreskellige virksomheder, blandt andet som midlertidigt magasin for Västerbottens museums samlinger 1936-1946, Umeå stadsbibliotek 1935-1954 og siden Handelsgymnasiet, Socialinstitutet samt Yrkespedagogiska institutet. Huset har siden 1980 været byggnadsminne og har siden 1. oktober 1990 været ejet af Umeå Energi, som udførte omfattende renoveringer i 1992.

Kilder

Trykte

Andre 

Byggnadsminnen i Västerbottens län
Bygninger, konstruktioner og anlæg i Umeå
Susanville

Susanville (tidl. Rooptown) er hoved- og administrationsby i Lassen County i Californien. Den havde  indbyggere i 2010, og dækker et areal på .

Byen er opkaldt efter Susan Roop, datter af politiker og pioner Isaac Roop. Indtil 1857 hed byen Rooptown, hvor man vedtog det nuværende.

Eksterne henvisninger 

 Susanvilles officielle hjemmeside 

Byer i Californien
Salinas (Californien)

Salinas er hoved- og administrationsby i Monterey County i delstaten Californien. Den havde  indbyggere i 2010, og ifølge United States Census Bureau dækker den et areal på . Den er den største by i amtet, og 16. største i delstaten, mens der er 159 byer i hele USA som er større end Salinas.

Forfatteren John Steinbeck kom fra Salinas, og han har flere romaner, der finder sted der.

Venskabsbyer 
  Cebu City (Philippinerne) - 1964
  Ichikikushikino (Japan) - 1979
  Jerécuaro (Mexico) - 1996
  Guanajuato (Mexico) - 2007

Eksterne henvisninger 

 Salinas' officielle hjemmeside  

Byer i Californien
Etableret i 1840
Monterey County

Monterey County er et amt beliggende i den vest-centrale del af den amerikanske delstat Californien, med kystlinje til Stillehavet. Hovedbyen i amtet er Salinas. I år 2010 havde amtet 415.057 indbyggere.

Historie 
Amtet blev grundlagt 18. februar 1850 som ét af Californiens oprindelige amter. I 1874 blev noget af arealet i øst givet til San Benito County.

Geografi 
Ifølge United States Census Bureau er Montereys totale areal på 9.767,0 km², hvoraf de 1.163,2 km² er vand.

Grænsende amter 
 San Luis Obispo County - syd 
 Kings County - sydøst 
 Fresno County - sydøst 
 San Benito County, - øst 
 Santa Cruz County - nord

Byer i Monterey

Eksterne henvisninger 

 Monterey Countys officielle hjemmeside 

Counties i Californien
Etableret i 1850
Nevada County (Californien)

Nevada County er et amt beliggende i Sierra Nevada, i den nord-østlige del af den amerikanske delstat Californien, med grænse til nabostaten Nevada. Hovedbyen i amtet er Nevada City. I år 2010 havde amtet 98.764 indbyggere.

Historie 
Amtet blev grundlagt i 1851 fra dele af Yuba County i vest.

Geografi 
Ifølge United States Census Bureau er Nevada amtets totale areal på 2.520 km², hvoraf de 40 km² er vand.

Grænsende amter 
 Placer County - syd
 Yuba County - vest
 Sierra County - nord
 Washoe County, Nevada - øst

Eksterne henvisninger 

 Nevada Countys officielle hjemmeside 

Counties i Californien
Etableret i 1851
Alkalihydroxid

Alkali hydroxider er en gruppe af kemiske forbindelser som består af en alkalimetalkation og hydroxidanionen (HO-).

Grupper 
Alkalihydroxiderne omfatter:
 Lithiumhydroxid (LiOH)
 Natriumhydroxid (NaOH)
 Kaliumhydroxid (KOH)
 Rubidiumhydroxid (RbOH)
 Cæsiumhydroxid (CsOH)

Reaktion 
"En stærk base blive fuldstændigt ioniseret i vandig opløsning og giver HO- og en kation.

Natriumhydroxid er et eksempel på en stærk base.

De vigtigste stærke baser er hydroxider fra gruppen af IA elementer og IIA elementer."

Tilgængelighed 
Den mest almindelige alkalihydroxid er natriumhydroxid, som let tilgængelig i de fleste isenkræmmere i produkter såsom en afløbsrens.

En anden almindelig alkalihydroxid er kaliumhydroxid. Det er tilgængelig som en opløsning, der bruges til rengøring af terrasser og andre overflader lavet af træ.

pH 
Alle alkalihydroxider er meget ætsende, da de er stærkt basiske svarende til høj pH.

Forsøg 
Et typisk demonstrationsforsøg i skoler demonstrerer hvad der der sker med et stykke alkalimetal når det puttes i en skål med vand. Der sker en kraftig reaktion, idet alle alkalimetaller reagerer voldsomt med vand.

Der bliver dannet gasformig hydrogen og et alkalihydroxid svarende til alkalimetallet. Eksempelvis sker følgende reaktion med natrium som alkalimetal:

Natrium + vand → natriumhydroxid + hydrogen gas
2 Na + 2 H2O → 2 NaOH + H2

Referencer 

Baser
Kings County (Californien)

Kings County er et amt beliggende i den centrale del af den amerikanske delstat Californien. Hovedbyen i amtet er Hanford. I år 2010 havde amtet 415.057 indbyggere.

Historie 
Amtet blev grundlagt i 1893 med den vestlige del af Tulare County. I 1909 blev 540 km² af Fresno Countys areal tilføjet til den nordvestlige del af Kings County.

Geografi 
Ifølge United States Census Bureau er Kings' totale areal på 3.603,9 km², hvoraf de 1,3 km² er vand.

Grænsende amter 
 Kern County - syd 
 Tulare County - øst 
 Fresno County - nord, nordvest 
 Monterey County - vest 
 San Luis Obispo County - sydvest

Byer i Kings

Eksterne henvisninger 

 Kings Countys officielle hjemmeside 

Counties i Californien
Etableret i 1893
Shasta County

Shasta County er et amt beliggende i den nordlige del af den amerikanske delstat Californien. Hovedbyen i amtet er Redding. I år 2010 havde amtet 177.223 indbyggere.

Historie
Amtet blev grundlagt 18. februar 1850 som ét af Californiens oprindelige amter. I 1852 blev noget af arealet i nord givet til Siskiyou County, og i 1856 fik Tehama County en bid i syd.

Det er opkaldt efter den 4.322 meter høje vulkan Mount Shasta.

Geografi
Ifølge United States Census Bureau er Shastas totale areal på 9.964,8 km², hvoraf de 161,2 km² er vand.

Grænsende amter
 Tehama County - syd 
 Trinity County - vest 
 Siskiyou County - nord 
 Modoc County - nordost 
 Lassen County - øst 
 Plumas County - sydost

Byer i Shasta

Eksterne henvisninger

 Shasta Countys officielle hjemmeside 

Counties i Californien
Etableret i 1850
Sacramento County

Sacramento County er et county beliggende i den centrale del af den amerikanske delstat Californien. Hovedbyen i amtet er Sacramento, som også er delstatens hovedstad. I år 2010 havde Sacramento County 1.418.788 indbyggere.

Historie 
Sacramento County blev grundlagt 18. februar 1850 som ét af Californiens oprindelige counties, og blev opkaldt efter Sacramento River.

Geografi 
Ifølge United States Census Bureau er Sacramento Countys totale areal på 2.578,3 km², hvoraf de 77,3 km² er vand.

Nabocounties 
 San Joaquin County - syd 
 Contra Costa County - sydvest
 Solano County - vest
 Yolo County - vest
 Sutter County - nordvest
 Placer County - nord
 El Dorado County - øst
 Amador County - øst

Byer i Sacramento County

Eksterne henvisninger 

Counties i Californien
Etableret i 1850
Tulare County

Tulare County er et amt beliggende i den centrale del af den amerikanske delstat Californien. Hovedbyen i amtet er Visalia. I år 2010 havde amtet 442.179 indbyggere.

Historie 
Amtet blev grundlagt i 1852 med dele fra Mariposa County.

Geografi 
Ifølge United States Census Bureau er Tulares totale areal på 12.533,2 km², hvoraf de 39,2 km² er vand.

Grænsende amter 
 Fresno County - nord 
 Inyo County - øst 
 Kern County - syd 
 Kings County - vest

Byer i Tulare

Eksterne henvisninger 

 Tulare Countys officielle hjemmeside 

Counties i Californien
Etableret i 1852
Tehama County

Tehama County er et amt beliggende i den nordlige del af den amerikanske delstat Californien. Hovedbyen i amtet er Red Bluff. I år 2010 havde amtet 63.463 indbyggere.

Historie 
Amtet blev grundlagt i 1856 med dele af Butte, Colusa og Shasta County. Det blev opkaldt efter byen Tehama.

Geografi 
Ifølge United States Census Bureau er Tehamas totale areal på 7.672,2 km², hvoraf de 29,2 km² er vand.

Grænsende amter 
 Butte County - syd 
 Glenn County - syd 
 Mendocino County - sydvest 
 Trinity County - vest 
 Shasta County - nord 
 Plumas County - øst

Byer i Tehama

Eksterne henvisninger 

 Tehama Countys officielle hjemmeside 

Counties i Californien
Etableret i 1856
Counties i Californien

Counties i Californien er en liste over counties (~amter) i den amerikanske delstat Californien. Californien er delt ind i 58 counties, der er ansvarlige for lokale tjenester og politi indenfor deres grænser. De første counties blev oprettet i 1850. Der blev på det tidspunkt oprettet 18 counties. Ni counties mere blev oprettet senere samme år.
San Luis Obispo County

San Luis Obispo County er et amt beliggende i den sydvest-centrale del af den amerikanske delstat Californien, med kystlinje til Stillehavet. Hovedbyen i amtet er San Luis Obispo. I år 2010 havde amtet 269.637 indbyggere.

Historie 
Amtet blev grundlagt 18. februar 1850 som ét af Californiens oprindelige amter.

Geografi 
Ifølge United States Census Bureau er San Luis Obispos totale areal på 9.364,2 km², hvoraf de 806,1 km² er vand.

Grænsende amter 
 Santa Barbara County - syd 
 Kern County - øst 
 Kings County - nordøst 
 Monterey County - nord

Byer i San Luis Obispo

Eksterne henvisninger 

 San Luis Obispo Countys officielle hjemmeside 

Counties i Californien
Etableret i 1850
Solano County

Solano County er et amt beliggende i den centrale del af den amerikanske delstat Californien. Hovedbyen i amtet er Fairfield. I år 2010 havde amtet 413.344 indbyggere.

Historie 
Amtet blev grundlagt 18. februar 1850 som ét af Californiens oprindelige amter.

Geografi 
Ifølge United States Census Bureau er Solanos totale areal på 2.348,3 km², hvoraf de 200,7 km² er vand.

Grænsende amter 
 Contra Costa County - syd 
 Sonoma County - vest 
 Napa County - vest 
 Yolo County - nord 
 Sacramento County - øst

Byer i Solano

Eksterne henvisninger 

 Solano Countys officielle hjemmeside 

Counties i Californien
Etableret i 1850
Sierra County (Californien)

Sierra County er et amt beliggende i den nord-østlige del af den amerikanske delstat Californien, på grænsen til nabostaten Nevada. Hovedbyen i amtet er Downieville. I år 2010 havde amtet 3.240 indbyggere.

Historie 
Amtet blev grundlagt i 1852 med areal fra Yuba County i vest.

Geografi 
Ifølge United States Census Bureau er Sierras totale areal på 2.490 km², hvoraf de 20 km² er vand.

Grænsende amter 
 Nevada County - syd 
 Yuba County - vest 
 Plumas County - nord 
 Lassen County - nordøst 
 Washoe County, Nevada - øst

Byer i Sierra

Eksterne henvisninger 

 Sierra Countys officielle hjemmeside  

Counties i Californien
Etableret i 1852
Colusa County

Colusa County er et amt beliggende i den nord-centrale del af den amerikanske delstat Californien. Hovedbyen i amtet er Colusa. I år 2010 havde amtet 21.419 indbyggere.

Historie 
Amtet blev grundlagt 18. februar 1850 som ét af Californiens oprindelige amter. I 1856 blev noget af arealet givet til Tehama County, og i 1891 fik Glenn County en del af arealet i nord.

Geografi 
Ifølge United States Census Bureau er Colusas totale areal på 2.994,6 km², hvoraf de 14,3 km² er vand.

Grænsende amter 
 Yolo County - syd
 Lake County - vest
 Glenn County - nord
 Butte County - nordøst
 Sutter County - øst

Eksterne henvisninger 

 Colusa Countys officielle hjemmeside 

Counties i Californien
Etableret i 1850
Santa Clara County

Santa Clara County er et county beliggende i den vest-centrale del af den amerikanske delstat Californien, tæt på Stillehavet. Hovedbyen i Santa Clara County er San Jose. I år 2010 havde Santa Clara County 1.781.642 indbyggere.

Historie 
Amtet blev grundlagt 18. februar 1850 som ét af Californiens oprindelige counties.

Geografi 
Ifølge United States Census Bureau er Santa Claras totale areal på 3.377,4 km², hvoraf de 34,51 km² er vand.

Grænsende amter 
 San Benito County- syd 
 Santa Cruz County - syd, sydvest 
 San Mateo County - nordvest 
 Alameda County - nord 
 Stanislaus County - øst 
 Merced County - sydøst

Byer i Santa Clara

Eksterne henvisninger 

 Santa Clara Countys officielle hjemmeside  

Counties i Californien
Etableret i 1850